b'\n_START_ARTICLE_\nConradove reforme\n_START_PARAGRAPH_\nConradove reforme je neformalni naziv za sistem reform, ki jih je vpeljal Franz Conrad von H\xc3\xb6tzendorf kot na\xc4\x8delnik General\xc5\xa1taba Avstro-ogrskih oboro\xc5\xbeenih sil; slednji polo\xc5\xbeaj je zasedel med 18. novembrom 1906 in decembrom 1911 ter med 12. decembrom 1912 in 1. marcem 1917.\n_START_SECTION_\n1901 - 1906\n_START_PARAGRAPH_\n\xc5\xa0e predno je Conrad prevzel polo\xc5\xbeaj na\xc4\x8delnika general\xc5\xa1taba, se je izkazal kot odli\xc4\x8den taktik in inovator na podro\xc4\x8dju voja\xc5\xa1ke organizacije; dve leti je tako bil \xc4\x8dlan komisije, ki je leta 1901 (in leta 1903 jih \xc5\xa1e dopolnila) izdala navodila za avstro-ogrsko pehoto, s katerimi so uvedli nekatere novosti: spodbujali fleksibilnost in iniciativo pri poveljni\xc5\xa1kemu kadru, pove\xc4\x8dali realizem voja\xc5\xa1kega urjenja, izbolj\xc5\xa1ali strelsko urjenje, zmanj\xc5\xa1ali pomen bajoneta v napadu, artilerijske predpriprave pehotnega napada ter pomen vkopavanja za vojake,...\n_START_SECTION_\n1906 - 1914\n_START_PARAGRAPH_\n\xc5\xbde pred prvo svetovno vojno se je zavzemal za uvedbo vojnega letalstva (Avstro-ogrsko vojno letalstvo) in komunikacijske obve\xc5\xa1\xc4\x8devalne dejavnosti.'